Document ID: 32005R1042

REGOLAMENT TAL-KUMMISSJONI (KE) Nru 1042/2005
tad-29 ta' Ġunju 2005
li jemenda r-Regolament (KE) Nru 2869/95 dwar id-drittijiet pagabbli lill-Uffiċċju ta’ l-armonizzazzjoni fis-Suq Intern (Trejdmarks u Disinni)
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 40/94 ta’ l-20 ta’ Diċembru 1993 dwar it-trejdmark tal-Komunità (1), u b’mod partikolari l-Artikolu 139 tiegħu,
Billi:
(1)
Skond ir-Regolament (KE) Nru 40/94, kif implimentat bir-Regolament tal-Kummissjoni (KE) Nru 2868/95 tat-13 ta’ Diċembru 1995 li jimplimenta r-Regolament tal-Kunsill (KE) Nru 40/94 dwar it-trejdmark tal-Komunità (2), id-drittijiet addizzjonali dwar rapporti ta’ riċerka, diviżjoni ta’ applikazzjoni jew reġistrazzjoni ta’ trejdmark u l-kontinwazzjoni ta’ proċeduri għandhom ikunu stabbiliti. L-ammonti ta’ dawn id-drittijiet il-ġodda għandhom ikunu fissi.
(2)
Is-sistema ta’ riċerka ssir mhux obbligatorja mill-10 ta’ Marzu 2008 kif previst fl-Artikolu 2 paragrafu 2 tar-Regolament (KE) Nru 422/2004. Minn dik id-data, id-dritt addizzjonali għar-rapporti ta’ riċerka nazzjonali għandhom japplikaw.
(3)
Ir-Regolament tal-Kummissjoni (KE) Nru 2869/95 (3) għandu għalhekk jiġi emendat b’dan il-mod.
(4)
Il-miżuri previsti f’dan ir-Regolament huma skond l-opinjoni tal-Kumitat dwar id-Drittijiet, Regoli ta’ Implimentazzjoni u l-Proċedura tal-Bordijiet ta’ l-Appell ta’ l-Uffiċċju ta’ l-armonizzazzjoni tas-Suq Intern (trejdmarks u disinni),
ADOTTAT DAN IR-REGOLAMENT:
Artikolu 1
Regolament (KE) Nru 2869/95 huwa emendat kif ġej:
(1)
It-tabella f’Artikolu 2 hija emendata kif ġej:
(a)
Jiżdied il-punt 1a li ġej.
“1a.
Dritt ta’ riċerka
(a)
għall-applikazzjoni ta’ trejdmark tal-Komunità (Artikolu 39(2), Regola 4(C)
(b)
għar-reġistrazzjoni internazzjonali li taħtar il-Komunità Ewropea (Artikoli 39(2) u 150(2), Regola 10(2)
L-ammont ta’ 12-il euro immultiplikat bin-numru ta' uffiċċji ta’ proprjetà industrijali ċentrali msemmija f'paragrafu 2 ta’ l-Artikolu 39 tar-Regolament; dak l-ammont, u t-tibdil sussegwenti, għandhom jiġu ppubblikati mill-President ta’ l-Uffiċċju fil-Ġurnal Uffiċjali ta’ l-Uffiċċju.”
(b)
Punt 6 jiġi mneħħi.
(c)
F’punt 13 il-kliem “Dritt għal kull klassi ta’ prodotti u servizzi li jaqbżu t-tlieta għal kull marka individwali” jiġu mibdula bi “Dritt tat-tiġdid ta’ kull klassi ta’ prodotti u servizzi li jaqbżu t-tlieta għal kull marka individwali”;
(d)
F’punt 15 il-kliem “Id-dritt għal kull klassi ta’ prodotti u servizzi li jaqbżu t-tlieta għal marka kollettiva” jiġu mibdula bi “Dritt għat-tiġdid ta’ kull klassi ta’ prodotti u servizzi li jaqbżu t-tlieta għal kull marka kollettiva”;
(e)
F’punt 19 il-kliem “Dritt għall-għoti lura in integrum” huma mibdula bi “Dritt għall-applikazzjoni għall-għoti lura in integrum”;
(f)
F’punt 20 il-kliem “'Dritt għall-konverżjoni” jiġi mibdula bi “Dritt għall-applikazzjoni għall-koverżjoni”;
(g)
Punti 21 u 22 jiġu mibdula b’dan li ġej:
“21.
Dritt għall-kontinwazzjoni tal-proċeduri (Artikolu 78a (1))
400
22.
Dritt għad-dikjarazzjoni tad-diviżjoni ta’ trejdmark tal-Komunità rreġistrata (Artikolu 48a (4)) jew applikazzjoni għal trejdmark tal-Komunità (Artikolu 44a (4)):
250 ”
(h)
F’punt 23 il-frażi ta’ introduzzjoni tiġi mibdula b’dan li ġej: “Id-dritt għall-applikazzjoni għar-reġistrazzjoni ta’ liċenzja jew dritt ieħor f’dak li jirrigwarda trejdmark reġistrata tal-Komunità (punt 5 ta’ l-Artikolu 157(2), Regola 33(1)) jew applikazzjoni għal-trejdmark tal-Komunità (punt 6 ta’ l-Artikolu157(2), Regola 33(4):”
(i)
F’punt 29, il-linja li ġejja tiġi mneħħija.
“u kull paġna, li taqbeż l-10
1 ”
(2)
Fl-artikolu 13, il-paragrafu 3 jiġi mibdul b’dan li ġej:
“3. Ir-rifużjoni għandha ssir kemm il-darba l-Komunikazzjoni lill-Bureau Internazzjonali skond ir-Regola 113(2) (b) u (c) jew Regola 115 (5) (b), (c) u (6) tar-Regolament (KE) Nru 2868/95 tkun ħarġet”.
Artikolu 2
1. Dan ir-Regolament għandu jidħol fis-seħħ fl-20 wara li jkun ippubblikat fil-Ġurnal Uffiċjali ta’ l-Unjoni Ewropea
2. Punt(a) ta’ l-Artikolu1(1) għandu japplika mill-10 ta’ Marzu 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar id-29 ta' Ġunju 2005.

Labels: 7
2
15